****

 Број: 404-142/2020-03

 Датум: 23.04.2020.године

 Дечанска 8А

**ПОЗИВ ЗА ПОДНОШЕЊЕ ПОНУДА**

Назив наручиоца: Републичка дирекција за робне резерве

Адреса наручиоца: Дечанска 8а, Београд

Интернет страница наручиоца: [www.rdrr.gov.rs](http://www.rdrr.gov.rs/)

Врста наручиоца: Органи државне управе

Врста поступка: Јавна набавка мале вредности

Врста предмета: Услуга

Oпис предмета набавке, назив и ознака из општег речника набавке:

Набавка услуге – Одржавање и сервисирање стабилне инсталације за дојаву пожара у складиштима Дирекције и набавка противпожарне централе у складишту ГТ Лесковац

Ознака из општег речника набавке: 50413200 – Услуге поправке и одржавања ватрогасне опреме

Критеријум за доделу уговора:

Критеријум за оцењивање понуде је најнижа понуђена цена.

Начин преузимања конкурсне документације, односно интернет адреса где је конкурсна документација доступна:

Kонкурснa документацијa се може преузети са Портала јавних набавки и са интернет странице наручиоца [www.rdrr.gov.rs](http://www.rdrr.gov.rs/).

Начин подношења понуде и рок за подношење понуде:

Понуда се подноси непосредно или путем поште у затвореној коверти, затворена на начин да се приликом отварања понуда може са сигурношћу утврдити да се први пут отвара.

На полеђини коверте навести назив и адресу понуђача.

Понуду доставити на адресу:

Републичка дирекција за робне резерве

Дечанска 8а, 11000 Београд.

са назнаком:

**„Понуда за јавну набавку услуге – Одржавање и сервисирање стабилне инсталације за дојаву пожара у складиштима Дирекције и набавка противпожарне централе у складишту ГТ Лесковац, ЈН МВ бр. 1/2020-03 - НЕ ОТВАРАТИ“.**

Понуда се сматра благовременом уколико је примљена од стране наручиоца до **05.05.2020.године до 11:00 часова** у писарници наручиоца.

Наручилац ће, по пријему одређене понуде, на коверти у којој се понуда налази, обележити време пријема и евидентирати број и датум понуде према редоследу приспећа. Уколико је понуда достављена непосредно наручилац ће понуђачу предати потврду пријема понуде.

Понуду коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом. Наручилац ће, након окончања поступка отварања понуда, неблаговремену понуду вратити неотворену понуђачу, са назнаком да је поднета неблаговремено.

Место, време и начин отварања понуда:

Јавно отварање понуда одржаће се **05.05.2020.године у 12:00 часова**, на адреси наручиоца: Републичка дирекција за робне резерве, Дечанска 8а, Београд, VI спрат, сала бр. 654а.

Понуде ће се отварати по редоследу пристиглих и заведених понуда у писарници.

Услови под којима представници понуђача могу учествовати у поступку отварања понуда:

Представници понуђача морају имати писмено овлашћење, тј. пуномоћје које ће предати Комисији за јавну набавку приликом отварања понуда.

Рок за доношење одлуке:

Одлука о додели уговора биће донета у року од 10 дана од дана отварања понуда. Одлука о додели уговора биће објављена на Порталу јавних набавки и интернет страници наручиоца у року од три дана од дана доношења.

Лица за контакт: Предраг Ђорић

 e-mail адреса: predrag.djoric@rdrr.gov.rs